Шулай итеп, Йырау Ғәйшә инәй аҙна ун көн самаһы Юлдашта ҡунаҡ булып, әлбиттә, уның миһырбанлығы өсөн был кескәй генә бүләк, шуға ла мин уны һәм ҡыҙы Зәйтүнә апайҙы эҙләп табыу хаҡында хыялланып йәшәнем. Ә Йырау Ғәйшә инәй ҡыуанып, рәхмәттәр уҡып, Түбәгә ҡайтып китә. Олатайым уны өйөнә хәтлем атта оҙатып ҡуя. Юлдаш ауылдары бик оҙаҡ уның моңло йырҙарын хәтерләп һөйләй, игелекле булыуын иҫкә ала аҙаҡ ти. Ҡыҙғанысҡа ҡаршы, мин Йырау Ғәйшәне күреп өлгөрмәнем. Олатайым менән өләсәйем, мин тәпәй баҫып атлап киткәс Түбәгә барып, шәфҡәтле инәйгә быҙау бүләк итеп ҡайттылар, унан һуң инәй үҙе лә бер мәртәбә беҙҙең яҡтарға килеп әйләнә.